มีประจำเดือนครั้งล่าสุดเมื่อวันที่10 ก.ค. หายวันที่ 15 ก.ค. ตั้งแต่นั้นประจำเดือนก็ยังไม่มาเลยคะ แต่ช่วงสิ้นเดือนสิงหาคมที่ผ่านมา มีเลือดไหลออกมาเป็นสีน้ำตาลๆ 1-3 วัน ซื้อที่ตรวจมาตรวจหลายอันแล้วแต่ก็ขึ้นขีดเดียวคะ เป็นเพราะอะไรเหรอคะ?
สวัสดีค่ะ หากเป็นเลือดที่ไหลออกมาประมาณ 1-3 วัน อยู่ในช่วง 22-35 วันนับจากครั้งก่อน อาจจะเป็นเลือดประจำเดือนได้ แต่หากยังสงสัยการตั้งครรภ์ ชุดตรวจการตั้งครรภ์ทางปัสสาวะให้ผลบวกได้ 10-14 วันหลังมีการปฏิสนธิ และถ้าไม่แน่ใจผลสามารถไปยืนยันที่รพ. แพทย์อาจตรวจปัสสาวะซ้ำอีกครั้งหรือตรวจเลือดเพิ่มเติมค่ะ ในระหว่างนี้ไม่ควรซื้อยาปรับฮอร์โมนใดๆมารับประทานเอง